Marilyn Manson (taldea)

Marilyn Manson 1989an Floridan sortutako industrial rock eta alternative metal musika taldea da. Heavy metal, industrial musika, eta Glam rockak dira taldearen eragin nagusiak. Orokorrean, Marilyn Mansonen musika sailkatzeko zaila da, disko bakoitzak bere soinua eta irudia baititu. Taldearen gehiegizko emanaldiei esker, berehala lortu zuen ospea Florida mailan. Denboraren poderioz, zaletasuna mundu osora hedatu da.

Zaleekin batera polemika iritsi zaio taldeari, batez ere Marilyn Manson abeslari nagusiaren jokabidearengatik. Ezagunak dira erlijio eta politika munduko hainbat bururekin izandako ika-mikak.

Taldekide bakoitzak izena hartzeko sistema bera eratu du: pop kulturaren emakumezko izena eta serie hiltzaile baten abizena nahastuz. Ohiz kanpoko makillaje eta arropa deigarriak eramanda, jokaera txundigarria (batzuen irudikoz, iraingarria ere) izaten dute emanaldietan nahiz edozein lekutan. Kritika andana jaso dute erlijioaren kontra abesteagatik eta sexua, drogen zein bortizkeria etengabe aipatzeagatik. Haien aurkako protestek batzuetan jotzea ere galarazi diete.

 Egungo taldekideak 
 Marilyn Manson (Brian Warner) – ahotsa
izenaren jatorria: Marilyn Monroe + Charles Manson
 Tim Skold (Thim Sköld) – gitarra eta baxua
 Madonna Wayne Gacy (Stephen Bier, Jr.) – teklatua eta bateria elektrikoa
izenaren jatorria: Madonna + John Wayne Gacy
 Ginger Fish (Kenny Wilson) – bateria
izenaren jatorria: Ginger Rogers + Albert Fish

 Diskografia 
UrteaAlbumaOharrak1994Portrait of an American FamilyEstreinako estudio albuma. 1995Smells Like Children (EP)Portrait of an American Family diskoko remixak.1996Antichrist SuperstarBigarren estudio albuma. 1997Remix and Repent (EP)Antichrist Superstar diskoko remixak eta zuzeneko grabaketak.1998Mechanical AnimalsHirugarren estudio albuma. 1999The Last Tour on EarthLehen zuzeneko albuma. 2000Holy Wood (In the Shadow of the Valley of Death)Laugarren estudio albuma. 2003The Golden Age of GrotesqueBosgarren estudio albuma. 2004Lest We ForgetKanta hautatuak.2007Eat me, Drink meSeigarren estudio albuma.2009The High End of LowAzken albuma.2012Born Villain2015The Pale Emperor 2017Heaven Upside Down2020We Are Chaos

 Kanpo estekak 
 Webgune ofiziala
 Marilyn Manson & the Spooky Kids webgunea
 MansonWiki

Kategoria:Ameriketako Estatu Batuetako heavy metal musika taldeak
Kategoria:1990eko hamarkadako musika taldeak
Kategoria:2000ko hamarkadako musika taldeak
Kategoria:Marilyn Manson